Nyeste Skilderie af Kiøbenhavn, 1808-07-02
Jndenlandske Efterretninger. J Kjøbenhavn er nu, efter Kongelig befaling omtrykt No. 23, 25, 26, 27 og 28 af Budstikken. De indeholde vidtløftige Beretninger om de forefaldne Krigsoptrin i Norge, og stadfæste alle Fiendens Fordrivelse fra dette Rige. De indeholde ogsaa adskillige ædle og patriotiske Handlinger af værdige Dannemænd og Danneqvinder, der kappes om at vederqvæge og husvale Norges kjekke Krigere, Efter en Jndberetning fra den søndenfields commanderende General have vore Tropper havt den 10 Junii en hæderlig Kamp med Fienden ved Præstebakken i Eeningdalen, nær Grændsen. Oberstlieutenant v. Juul bestyrede Angrebet, som skede med 876 Mand, foruden de staaende Tropper, 50 af det frivillige Jægercorps og 60 af Tistedalens brave Jndvaanere. Fiendens Stilling var overmaade stærk. For at fordeele den fiendtlige Magt blev der gjort et falsk Angreb af Lieutenant Magnussen med 106 Mand paa 3 Pramme og 14 Baade, først paa Krogstrand og siden paa Berbye fra Jsefjorden. Fienden blev fordreven og hans Proviant bortført til Frederikshald. Medens dette skeede til Søes var Angrebet til Lands, under Capit. v. Huidtfeldt, allerede almindeligt. Efter 2 Timers Fægtning var Fienden omringet og nødt til at overgive sig. Lieuten. v. Heide afskar og tog omtrent 150 Mand og to Canoner, som vilde retirere. Da Lieutenant Magnussen gjorde Mine til Landgang paa Berbye, flygtede Fienden med Jlfærdighed. Berbye, som var besat med 500 Mand fiendtlige Tropper og nogle Canoner, stod nu kun tilbage. Men Omstændighederne krævede, at slutte Vaabenstilstand, der blot skulde kunne opsiges af de Norske, og hvorved det blev fastsat, at enhver af Parterne skulde forblive i sine indehavende Stillinger, og vi for det første forsikkredes om det Erobrede. Fiendens Tab havde hidtil været 445 Mand, nemlig: 60 Døde, 348 Fanger (hvoriblandt i Oberstlieutenant Baron v. Knorring, 1 Cap., 9 Lieuten., 7 Fanejunkere, Sergeanter) og 24 Saarede. To firepundige Haubitser med tilhørende Lade- og Kjøretøi samt Ammunition, 300 Geværer med Bajonnetter og flere Sager bleve erobrede. Vort Tab var kun 5 Døde, hvoriblandt den kjekke unge Fændrik v. Sæter, og 6 Saarede. Da Vaabenstilstand, imod Overeenskomsten blev opsagt af Fienden, havde vore Tropper taget en Stilling ved Jddebøe. Dette var nu det eneste paa Norges Grund, som Fienden havde inde Til Belønning for udmærket Tjenesteiver og Fædrenelandskjerlighed har H. M. Kongen allernaadigst udnævnt H. D. General-Lieutenant Prinds Christian August til Slesvig Holsteen Augustenborg til General, og Obersterne v. Lowzow, v. Krogh, v. Blücher, v. Holst og v. Staffeldt til General-Majorer. Oberstlieuten. v. Juul, til Oberst, Capit. Arrild Christopher v. Hvidtfeldt og Præmier-Lieuten. Joh. Henr. v. Spørk, Tøihuus-Lieuten. Paul Magnussen, ere forundte Capitains Caracteer, med allernaadigste Løvte, at disse to sidstnævnte skulle have de først ledig blivende nationale Compagnier. Friderikshalds fædrenelandssindede og kjekke Borgere, og Fru Oberstinde Holst paa Ødeborg, der, ligesom Byens agtværdige Borgere, har udmærket sig ved at skaffe vore brave Krigere Forfriskninger, har Hs. Maj. tilkjendegivet sin allerhøieste Velbehag og Tilfredshed.